Tambet Tuisk

**Tambet Tuisk** (sündinud 23. mail 1976) on eesti näitleja.

## Elukäik
Tuisk on lõpetanud 1994. aastal Pärnu 6. Keskkooli ja õppinud aastatel 1995–1996 Tallinna Pedagoogikaülikoolis raadiorežiid. 2000. aastal lõpetas Tuisk Eesti Muusikaakadeemia Kõrgema Lavakunstikooli (juhendaja Ingo Normet, XIX lend).

Pärast keskkooli töötas Tuisk lühikest aega Pärnu Päikeseraadios. Näitlejana oli tema esimene töökoht Vanemuise teater (2000–2005). Aastatel 2005–2012 töötas ta teatris NO99, hiljem on olnud vabakutseline. 

Pärast edukat osatäitmist Saksa-Eesti filmis "Polli päevikud" (2010) pakkus Tuisule oma teeneid üks Saksamaa filminäitlejate agentuur, misjärel ta ongi keskendunud peamiselt filmirollidele.

Ta on esinenud raadio lugemistundides ja kuuldemängudes ("Palju õnne argipäevaks!", 2005; "Asjad", 2015; "Üks päev Mati Alaveri elus", 2020, lavastaja). Juhtinud telesaatesarju ("8 mm ELU", 2014–2015) ja auhinnagalasid ("Aastahitt" 2010; "Spordiaasta tähed", 2010–2013; "Eestimaa õpib ja tänab", 2013), lisaks tegutsenud õhtujuhina. 

Tambet Tuisk on Eesti Teatriliidu ja Eesti Näitlejate Liidu liige (2000) ning Euroopa Filmiakadeemia liige (2011).

Ta on 2017. aastast Tartu Ülikooli Viljandi kultuuriakadeemia näitlejaõppe eriala õppejõud ning 2024. aastast Eesti Muusika- ja Teatriakadeemia lavakunstikooli 33. lennu erialaõppejõud.

Ta on telesarja "Varastatud lootus: Armukelm" audiovisuaalne režissöör-lavastaja ja kaasstsenarist.

Ta on alates koroonapandeemia ajast lugenud sisse audioraamatuid, sealhulgas "Anna O" (Matthew Blake), "Juudi jutud ja legendid" (Stefan Zweig).

## Looming
### Rollid teatris
* 1999 – "Ihnur" (lavakunstikool/Vanemuine) – Harpagon
* 2000 – "Meister ja Margarita" (Vanemuine) – Stanislav
* 2002 – "Salakavalus ja armastus" (Vanemuine) – major Ferdinand
* 2002 – "Roberto Zucco" (Vanemuine) – Roberto Zucco
* 2003 – "Vend Antigone, ema Oidipus" (Vanemuine) – Dionysos
* 2003 – "Kardemoni linna rahvas ja röövlid" (Vanemuine) – röövel Jasper
* 2003 – "Kihnu Jõnn" (Vanemuine) – pootsman Jurnas
* 2003 – "Nipernaadi" (Emajõe Suveteater) – Janka
* 2003 – "Lumivalgeke ja seitse pöialpoissi" (Vanemuine) – Peaminister
* 2004 – "Romeo ja Julia" (Vanemuine) – Romeo
* 2004 – "Lendas üle käopesa" (Vanemuine) – Martini
* 2005 – "Nagu teile meeldib" (Vanemuine) – Orlando
* 2005 – "Padjamees" (NO97) – Katurian K. Katurian
* 2005 – "Seitse samuraid" (NO96) – Kikuchiyo
* 2005 – "Mädand Harry" (NO94,5) Marco Laimre *performance*
* 2005 – "Kaks päikest" (NO99) – jutustaja
* 2006 – "Nafta!" (NO93) – mitmed osatäitmised
* 2006 – "Stalker" (NO92) – Stalker; Kirjanik; Professor
* 2006 – "Kuningas Ubu" (NO91) – kapten Porde; karu pea
* 2006 – "Hirvekütt" (NO90) – Mike
* 2007 – "ГЭП ehk Garjatšije estonskije parni" (NO88) – eestlane Tambet Tuisk
* 2007 – "Kommunisti surm" (NO87) – metsavend Hirmus Ants
* 2008 – "Perikles" (NO86) – Antiochos
* 2008 – "Rasputin" (Põltsamaa Teater Ellunäod)
* 2008 – "Macbeth" (NO84) – nõid; kuningas Duncan; Siward; kummitus
* 2009 – "Kuidas seletada pilte surnud jänesele" (NO83) – osaline
* 2010 – "Praht, linn ja surm" (NO77) – A. ehk Rikas Juut
* 2010 – "Võtame uuesti!" (NO73)
* 2010 – "Ühtse Eesti suurkogu" (NO75) – osaline
* 2011 – "The Rise and Fall of Estonia" (NO72) – osaline
* 2011 – "Three Kingdoms" (NO69) – Fredo (Ruudi)
* 2012 – "Iphigéneia Aulises" (NO66) – Agamemnon
* 2020 – "Suur Siberimaa" (Eesti Draamateater) – Jaan
* 2022 – "T2" (Kanuti Gildi SAAL) – teksti esitaja (lindilt)
* 2023 – "Macbeth" (Eesti Draamateater, Eesti Kontsert)

### Rolle filmides ja telesarjades
 
## Tunnustus
* 1999 Voldemar Panso nimeline auhind
* 2002 teatri Vanemuine parima meesnäitleja kolleegipreemia (rolli eest lavastuses "Roberto Zucco")
* 2004 teatri Vanemuine parima meesnäitleja kolleegipreemia
* 2004 Poola rahvusvahelise teatrifestivali Kontakt parima noore näitleja preemia
* 2005 Eesti teatri festivali Draama 2005 laureaat (rolli eest lavastuses "Padjamees")
* 2006 Helmi Tohvelmani nimeline auhind
* 2008 Ants Lauteri nimeline auhind
* 2012 stipendium "Ela ja sära"
* 2014 Bruno O'Ya stipendium
* 2015 Raadioteatri näitlejaauhind
* 2019 Eesti filmi- ja teleauhindade nominatsioon meesnäitleja kategoorias filmis "Seltsimees laps"
* 2020 Eesti filmi- ja teleauhindade parima telesarjanäitleja auhind rolli eest seriaalis "Reetur"
* 2023 Valgetähe V klassi teenetemärk

## Isiklikku
Tambet Tuisu vanemad olid Sirje ja Rein ning tal on vanem vend Toomas. 

Tema abikaasa on olnud näitleja Piret Simson. Kaheksa aastat kestnud abielu lahutati 2006. aastal, poeg Taavet jäi ema kasvatada.

Tambet Tuisu elukaaslane on tantsija ja koreograaf Arolin Raudva, neil on 2022. aastal sündinud tütar. 

## Viited

## Välislingid
* Elulugu teatri NO99 veebilehel
* 
* Pille-Riin Purje. "Kass näub ja koeral oma päev on ees..." : näitleja Tambet Tuisk ja tema läbipaistvad rollid. Teater. Muusika. Kino, märts 2003
* Tambet Tuisk. "Tambet Tuisk proovib jõudu prantsuse ja eesti ühisteatris" interv. Andres Keil. // Postimees, 29. juuni 2005
* Hiirelõks. Tambet Tuisk. Audioarhiiv, 6. aprill 2006.
* "Uus kuum paar: Mirtel Pohla ja Tambet Tuisk" Õhtuleht, 15. jaanuar 2008
* Tiiu Suvi, "Tuline Tuisk" Eesti Naine 10. september 2008
* "Tambet Tuisk muutuste lainel" interv. Ingrid Veidenberg. // Postimees, 16. oktoober 2011
* Tambet Tuisk: Sorry, aga mul ei ole ühtki vaba hetke! elisa.ee/et/uudised, 5. juuli 2021. 
* Tambet Tuisk: näitlejatöös on kõige olulisem osata rollist ka välja tulla. Plekktrumm, kultuur.err.ee, jaanuar 2024.
* Jutusaade: Tambet Tuisk ja Piret Kooli Vikerraadio, 25. detsember 2025